Referat fra bestyrelsesmøde i DH-Hvidovre

**Mandag den 11. februar 2019**

**i Frihedens Idrætscenter 18.00 – 20.30**

**Fælles Klublokale**

## Dagsorden

Afsked med Jan og velkommen til Anders fra Diabetesforeningen

1. Valg af referent
2. Godkendelse af dagsorden
3. Meddelelser
4. Handicaprådet – indstilling af ny formand
5. Handicaprådet – indstilling af nye suppleanter
6. Handicaprådet – opfølgning på mødet den 6. februar 2019
7. Årsmødet 2019 – den 18. marts 2019
8. Høringssager siden sidst
9. Kommende møder 2018
10. Fremtidige opmærksomhedspunkter
11. Eventuelt

**Tilstede:** Bente, Jan, Bernhard, Anders, Anja, Jeanette, Tina, Kim, Annie og Grethe

**Afbud:** Gunnar og Helle

## 1. Valg af referent

Anja tager referat.

## 2. Godkendelse af dagsorden

* Eventuelle tilføjelser til dagsordenen

Ingen kommentarer

## 3. Meddelelser

* Samtykkeerklæringer DH - rykker
* Det Centrale handicapråds årsmøde / Bente og Grethe
* Find vej i systemet – kursus 27/4-2019
* Frihedens svømmehal / skabe i omklædningsrum / Bente
* Ombygning Holmegårdsskolen / Kim
* Møde om U-start / Tina og Grethe
* Andre meddelelser
* Samtykkeerklæringer til DH skal færdiggøres – endnu en gang rykket fra DH
* Det centrale handicaprådsårsmøde; supergodt og udbytterigt. Materialet er tilgængeligt på det centrale handicapråds hjemmeside https://dch.dk/nyheder/nyhed/tak-godt-arsmode-formfremtiden
* ”Find vej i systemet” – privatpraktiserende socialrådgiver – kursus 27/4 2019, hvilke rettigheder har man som borger i mødet med forvaltningen. Interesserede er velkomne til at tilmelde sig. Giv Grethe besked.
* Friheden svømmehal- omklædning for svagtseende, indkøb af chiparmbånd nu igangsat. Vi overvejer at sætte et læsebrev i Hvidovre Avis.
* Ombygning af Holmegårdsskolen (nye fløje) - Kim har medbragt tegninger over det kommende projekt. God oplevelse og nu er diverse materiale om tilgængelighed sendt til arkitekterne.
* Projekt U-Start - 45 underretninger på skolevægring. Heraf skal 15 undersøges og disse er fordelt på 3 skoler. Forvaltningen mener, at der ikke er tale om DH’s målgruppe. Forvaltningen anbefaler ikke udredning af børnene. Rapport udgives om 1 år. P.t. er der ingen af de 15 omtalte børn der er kommet ud af skolevægring.
* Henvendelse om deltagelse af borger på sommerlejr med Lions Hvidovre. Vi indstiller Camilla Nybo Nielsen, som også deltog sidste år.

## 4. Handicaprådet – indstilling af ny formand

Hvad ligger der i arbejdet / Jan

Valg af ny formand

Farvel til Jan; Tak for stor indsats de seneste 7-8 år. Vil blive savnet for stor arbejdsindsats specifikt i forhold til handicappolitikken. God vind til hele familien!

Jan har nu til opgave at give stafetten videre, - og informere om hvad rollen som formand for HR indebærer.

Rollen er mulig at udfylde i det omfang, som man selv vil. Høringssager er klart det tungeste i opgaven. Når høringssager kommer, gælder det om at svare, bruge den viden man som DH’er ved noget om og svare. Nogle høringssager kan blot tages til efterretning. Budgethøring er den. der tager mest tid i opgaven. DH skal kunne sætte sig ind i hele budgettet for at fange de ting hvor målgruppen berøres. Politikere skal jo ”kun” koncentrere sig om deres del og ikke det samlede billede.

Skabelon for høringssvar er til at overtage. Deadline for svar meddeles fra Forvaltningen. Samlet mængde ca. 80+90sider.

DH-Hvidovre har stor indflydelse på dagsordenspunkterne. Formand, Næstformand og handicap- og psykiatrichef Susanne Samuelsen holder formøder om emner, og om evt. uddybende materiale der skal sendes ud sammen med agendaen. Formanden kontakter ofte næstformand inden møder.

DH kan ikke bestille rapporter og undersøgelser fra forvaltningen som f.eks. politikere kan. DH markerer sig på møderne ved at udtrykke kritik over man ikke har mulighed for gå dybere ind i dette eller hint grundet manglende dokumentation. God relationsskabelse er i fokus. Formøderne afholdes oftest på neutral grund.

Borgermødet – som er aftalt i HR regi: Afgående formand, foreslår, at politikerne at skal bede forvaltningen være drivkraft. Forvaltningen har sagt nej.

Ældrerådet har i dag en fuldtidssekretær fra forvaltningen, som arrangerer forskellige ting for Rådet. Det opfordres til, at HR får samme mulighed.

Mødeleder ved mødet. Forvaltningens referent noterer meget, og der skal oftest skæres til i referatet.

Formanden har initiativpligten, men bestemmer også. DH skriver i Hvidovre høringssvarene.

Politikere bruger også HR´s høringssvar i det politiske arbejde – dette opleves i KB sammenhæng.

Formanden skal kunne danne relationer og have en professionel relation til Forvaltningen. Ordentlighed, stil op, og overhold deadlines er mantraer.

5. Handicaprådet - indstilling af nye suppleanter

Gunnar indtræder i Handicaprådet som suppleant for Jan

Der skal vælges nye suppleanter

Indstilling af ny formand og suppleanter - Formand skal være en af de 7 der sidder i Handicaprådet Grethe vælges til formand for HR.

Gunnar træder ind i stedet for Jan. Anders og Bernhard vil gerne være suppleanter. Helle formodentligt også - Grethe koordinerer selv og underretter forvaltningen.

## 6. Handicaprådet opfølgning på mødet den 6. februar 2019

* Handicapidræt
* Nyt botilbud – Parallelvej

Botilbud Parallelvej – opgørelse af nuværende brugere, men ikke noget om fremskrivningen og det kommende behov, hvilket vurderes uhensigtsmæssigt af hensyn til fremtid planlægning.

Parallelvej skal fungere som botilbud for 24 udviklingshæmmede - er vedtaget i KB.

Grethe nævnte, at der var et kendskab til at flere borgere med handicap er hjemmeboende og pt passes af forældre, og dermed ikke indregnet i den udarbejdede rapport/notat. Problematikken med den massive mangel på billige boliger til borgerne er fortsat meget aktuel.

Ligeså snart lokalplan er klar, inddrages DH i den videre planlægning vedrørende valg af bygherre og design m.m.

Meddelser om diabetes projekt – Grethe har bedt om tilsendelse af projektbeskrivelse.

OBS OBS - Datoer for HR-møder ændres - Dette skyldes ændring i mødestruktur for politikerne.

Høringssag om hjemtagelse af borgere fra botilbud uden for kommunen er varslet (høringsfrist primo marts)

Øvrigt; Anne har været til møde med Avedøre Dartklub, der vil forsøge at oprette para-dart. Klubben er blevet opfordret til at kontakte de forskellige botilbud, og Anne har en række informationer om hvad der kræves for at oprette en para-dartklub. Anne agter at besøge klubben for at følge op på om det lykkes.

## 7. Årsmøde 2019

Varsling og annoncering

Regnskab / budget

Årsberetning / handleplan

Valg af formand / næstformand

Årsmøde: Grethe er i gang med formalia – varsling og annoncering igangsættes. Regnskab er modtaget fra DH. Grethe udarbejder budget og skal ansøge om driftsmidler in den 18. februar 2019.

Årsberetning skrives og handleplan skal følges op. Grethe genopstiller som formand for DH-Hvidovre. Det blev besluttet, at vi fremover også vælger en næstformand. Næstformand vælges på årsmødet. Der skal findes en ny økonomiansvarlig. DH centralt er regnskabsførende. Anders foreslås som dirigent på årsmødet.

Grethes mange opgaver skal listes ned, og en næstformand skal sættes i spil til indenfor en årrække at overtage DH formandsposten. En del praktiske opgaver kan fordeles mellem medlemmerne – f.eks. Pressekontakt, vedligeholdelse af Facebook-side og Website, booking af mødelokaler, bestilling af forplejning m.m.

Link til ”afdelingshåndbog” udsendes sammen med dette referat.

8. **Høringssager siden sidst**

Forslag om voldsomme nedskæringer på specialundervisningsområdet

* Besparelser på specialundervisningsområdet: – stor ros til Grethe for det meget fine høringssvar. Også bredt ud til Folkeskolen.dk, Hvidovre Læreforening og Hvidovre Avis. Skal formodentligt behandles på KB møde d. 26. februar.

Følg debatten i Hvidovre Avis de næste uger

* Åbent forum Autisme – Tina orienterede om planlagt møde.

## 9. Møder i 2019

Sæt kryds i kalenderen

* DH: 11/2 – 18/3 – 8/4 – 20/5 – 12/8 – 9/9 – 14/10 – 11/11
* HR: 6/2 – 13/5 – 19/8 – 7/10 – 3/12 (OBS OBS OBS – disse datoer ændres)
* Dialogmøder med teknik og miljø: ?

## 10. Fremtidige opmærksomhedspunkter

* Boligbehov / bofællesskaber og handicapegnede boliger generelt
* Rekruttering
* Arbejdsmarked / flexjobs, ressourceforløb, ny servicelov, kontanthjælpsloft m.m.
* Børnehandicap / serviceniveau
* Klagesager – ankestyrelsen
* Inklusionsindsatsen / specialundervisning
* Andet ?

## 11. Eventuelt

Velkommen til Anders – repræsentant fra Diabetesforeningen.

Anne uddelte invitationer til sin 60-års fødselsdag den 23. februar 2019

**OBS - Tilføjelse til referatet:**

Hvidovre kommune nedsætter i samarbejde med ældrerådet et bruger-pårørenderåd på hjemmehjælpsområdet. Alle brugere og pårørende kan opstille til rådet. Der skal vælges 6 brugere eller pårørende.

Der afholdes valgmøde onsdag den 6. marts 2019 kl: 14:00-16:00 i Festsalen på Dybenskærhave plejecenter, Byvej 20. Tilmelding på tlf.: 36393252/36393869 – senest den 25. februar.

DH-Hvidovre har uden held forsøgt, at få en fast plads i rådet på lige fod med ældrerådet.

Hvis der er DH-repræsentanter, der modtager hjemmehjælp i form af praktisk hjælp, personlig pleje, madservice eller indkøbsordning opfordres I til at melde jer under fanerne

Grethe